CELEX: E2012P0008
Language: el
Date: 2012-07-15 00:00:00
Title: Προσφυγή που ασκήθηκε στις 15 Ιουλίου 2012 από την DB Schenker κατά της Εποπτεύουσας Αρχής της ΕΖΕΣ (Υπόθεση E-8/12)

18.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/10
            
         Προσφυγή που ασκήθηκε στις 15 Ιουλίου 2012 από την DB Schenker κατά της Εποπτεύουσας Αρχής της ΕΖΕΣ
   (Υπόθεση E-8/12)
   2012/C 314/09
   Στις 15 Ιουλίου 2012, ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου ΕΖΕΣ από την Schenker North AB, Schenker Privpak AB και Schenker Privpak AS (εφεξής συλλογικά «DB Schenker»), εκπροσωπούμενες από τον Jon Midthjell, δικηγόρο, Advokatfirmaet Midthjell AS, Grev Wedels plass 5, N-0151 Όσλο, Νορβηγία.
   Οι προσφεύγοντες ζητούν από το Δικαστήριο ΕΖΕΣ:
   
               1.
            
            
               Να ακυρώσει την προσβαλλόμενη απόφαση, όπως αυτή κοινοποιήθηκε στους προσφεύγοντες, στις 18 Μαΐου 2012, στην υπόθεση ΕΑΕ αριθ. 68736 (DB Schenker), στο μέτρο κατά το οποίο αρνείται την πρόσβαση στα εξής:
               
                           i)
                        
                        
                           Πλήρη έκθεση περιεχομένου στην υπόθεση ΕΑΕ αριθ. 34250 (Norway Post/Privpak),
                        
                     
                           ii)
                        
                        
                           Επιστολή με ημερομηνία ή παραληφθείσα στις 13 Ιουλίου 2010 από την Norway Post,
                        
                     
                           iii)
                        
                        
                           Πρακτικά συναντήσεων μεταξύ της καθής, περιλαμβανομένου του προέδρου της, και της Norway Post και/ή της νορβηγικής κυβέρνησης.
                        
                     
         
               2.
            
            
               Να ακυρώσει την προσβαλλόμενη απόφαση, όπως αυτή κοινοποιήθηκε στους προσφεύγοντες, στις 23 Μαΐου 2012, στην υπόθεση ΕΑΕ αριθ. 68736 (DB Schenker), στο μέτρο κατά το οποίο αρνείται την πρόσβαση σε πλήρη έκθεση περιεχομένου για τον φάκελο της ίδιας υπόθεσης:
            
         
               3.
            
            
               Να ακυρώσει την προσβαλλόμενη απόφαση, όπως αυτή κοινοποιήθηκε στους προσφεύγοντες, στις 2 Ιουλίου 2012, στην υπόθεση ΕΑΕ αριθ. 68736 (DB Schenker), στο μέτρο κατά το οποίο αρνείται την πρόσβαση στα εξής:
               
                           α)
                        
                        
                           στις διαδικασίες διεκπεραίωσης φακέλων υποθέσεων, περιλαμβανομένων μεταξύ άλλων των διαδικασιών καταχώρισης εισερχόμενης/εξερχόμενης αλληλογραφίας και εσωτερικών εγγράφων· στα πρόσωπα τα οποία είναι εξουσιοδοτημένα να προβαίνουν στο άνοιγμα/κλείσιμο υποθέσεων και η καταχώριση εγγράφων/γεγονότων που αφορούν υποθέσεις· στο είδος των πληροφοριών που οφείλουν να καταχωρίζονται για κάθε έγγραφο/γεγονός στην βάση δεδομένων της καθής,
                        
                     
                           β)
                        
                        
                           στις διαδικασίες διεκπεραίωσης αιτημάτων πρόσβασης του κοινού βάσει των κανόνων για την πρόσβαση σε έγγραφα που θεσπίσθηκαν με την απόφαση ΕΑΕ αριθ. 407/08/COL στις 27 Ιουνίου 2008,
                        
                     
                           γ)
                        
                        
                           στις αποφάσεις του Σώματος της ΕΑΕ που περιέχουν την ισχύουσα εξουσιοδότηση του διευθυντή του τμήματος διοικητικών θεμάτων, του διευθυντή του τμήματος θεμάτων ανταγωνισμού και κρατικών ενισχύσεων και του διευθυντή του τμήματος νομικών και εκτελεστικών θεμάτων της καθής.
                        
                     
         
               4.
            
            
               Να καταδικάσει την καθής και τους τυχόν παρεμβαίνοντες στα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Οι προσφεύγοντες, Schenker North AB, Schenker Privpak AB και Schenker Privpak AS (εφεξής συλλογικά «DB Schenker») αποτελούν τμήματα ομίλου διεθνών μεταφορών και εφοδιαστικής, ιδιοκτησίας της Deutsche Bahn AG. Η Schenker North AB, διαχειρίζεται τις χερσαίες, θαλάσσιες και σιδηροδρομικές δραστηριότητες του ομίλου σε Νορβηγία, Σουηδία και Δανία συμπεριλαμβανομένων των θυγατρικών Schenker Privpak AS και Schenker Privpak AB.
            
         
               —
            
            
               Στις 14 Ιουλίου 2010, η Εποπτεύουσα Αρχή της ΕΖΕΣ εξέδωσε απόφαση στην υπόθεση αριθ. 34250 (Norway Post/Privpak), στην οποία συμπεραίνει ότι η Norway Post είχε προβεί σε κατάχρηση της δεσπόζουσας θέσης της στη νορβηγική αγορά αποστολής δεμάτων από επιχειρήσεις σε καταναλωτές, κατά την περίοδο 2000-2006. Η απόφαση επιβεβαιώθηκε από το Δικαστήριο της ΕΖΕΣ στην υπόθεση E-15/10 Posten Norge AS κατά της Εποπτεύουσας Αρχής της ΕΖΕΣ. Οι προσφεύγοντες αξιώνουν αποζημίωση από την Norway Post για ζημίες που υπέστησαν λόγω της παράβασης, και επιθυμούν να ελέγξουν τον τρόπο με τον οποίο ο εναγόμενος διενήργησε την έρευνα και εφάρμοσε τη διοικητική διαδικασία. Στις 3 Αυγούστου 2010, οι προσφεύγοντες υπέβαλαν αίτημα πρόσβασης σε έγγραφα της υπόθεσης ΕΑΕ αριθ. 34250 δυνάμει των κανόνων για την πρόσβαση στα έγγραφα (Rules of Access to Documents-RAD) που θεσπίσθηκαν με την απόφαση της Εποπτεύουσας Αρχής της ΕΖΕΣ αριθ. 407/08/COL της 27ης Ιουνίου 2008.
            
         
               —
            
            
               Στις 8 Μαρτίου 2012, οι προσφεύγοντες κοινοποίησαν κλήση στην καθής προ της ασκήσεως της προσφυγής σύμφωνα με το άρθρο 37, παράγραφος 2 της Συμφωνίας περί Εποπτείας και Δικαστηρίου, με βάση το γεγονός ότι η καθής παρέλειψε να λάβει οριστική απόφαση για την αίτηση πρόσβασης που υπέβαλαν στις 3 Αυγούστου 2010. Σε χωριστή προσφυγή, στην υπόθεση Ε-7/12, οι προσφεύγοντες υποστηρίζουν ότι η καθής, ακολούθως, παρέλειψε να αποφανθεί επί του αιτήματος πρόσβασης μετά τη λήξη της εκ του νόμου προβλεπόμενης προθεσμίας εξωδικαστικής επίλυσης της διαφοράς, και να διεκπεραιώσει το αίτημα πρόσβασης αυτών με άλλο νόμιμο τρόπο, προκαλώντας τους επίσης ζημία.
            
         
               —
            
            
               Στην παρούσα υπόθεση, οι προσφεύγοντες αναφέρουν ότι υπέβαλαν δύο συμπληρωματικά αιτήματα στην καθής για παροχή πρόσβασης σε έγγραφα, στις 12 Μαρτίου και στις 11 Απριλίου 2012, σχετικά με την έκθεση περιεχομένου για την δική τους υπόθεση περί πρόσβασης, που είχε τον αριθμό ΕΑΕ αριθ. 68736, καθώς και την εσωτερική διαδικασία/οδηγίες για τη διαχείριση από την καθ' ης των φακέλων υποθέσεων και των αιτημάτων για πρόσβαση σε έγγραφα.
            
         
               —
            
            
               Στις 18 Μαΐου 2012, τις 23 Μαΐου 2012 και στις 2 Ιουλίου 2012, η καθής κοινοποίησε στους προσφεύγοντες τις αποφάσεις σχετικά με το πρώτο αίτημα πρόσβασης, της 3ης Αυγούστου 2010, το δεύτερο αίτημα πρόσβασης, της 12ης Μαρτίου 2012 και το τρίτο αίτημα πρόσβασης, της 11ης Απριλίου 2012, αντίστοιχα. Με την παρούσα προσφυγή, οι προσφεύγοντες επιδιώκουν την πλήρη ή μερική ακύρωση των εν λόγω αποφάσεων.
            
         Οι προσφεύγοντες ισχυρίζονται ότι η Εποπτεύουσα Αρχή της ΕΖΕΣ:
   
               —
            
            
               Όσον αφορά την πρώτη απόφαση, στις 18 Μαΐου 2012, παρέβη το άρθρο 2 παράγραφος 1 των κανόνων πρόσβασης σε έγγραφα (RAD) και το άρθρο 16 της Συμφωνίας περί Εποπτείας και Δικαστηρίου,
            
         
               —
            
            
               Όσον αφορά τη δεύτερη απόφαση, στις 23 Μαΐου 2012, προέβη σε κατάχρηση των εξουσιών της και παρέβη το άρθρο 2 παράγραφος 1 των κανόνων πρόσβασης σε έγγραφα (RAD) και το άρθρο 16 της Συμφωνίας περί Εποπτείας και Δικαστηρίου, και
            
         
               —
            
            
               Όσον αφορά την τρίτη απόφαση, στις 2 Ιουλίου 2012, παρέβη το άρθρο 2 παράγραφος 1 των κανόνων πρόσβασης σε έγγραφα (RAD) και το άρθρο 16 της Συμφωνίας περί Εποπτείας και Δικαστηρίου.